**A MANORKA projekt esélyegyenlőségi elemének elemzése, értékelése és folytatása, továbbfejlesztési lehetőségei**

***A TÖOSZ Polgármesternői Tagozatának stratégiája és tevékenysége terve 2016-2017***

**Középpontban a társadalmi felelősségvállalás**

**2016. február 29.**

[I. Bevezető 3](#_Toc443968748)

[II. Nők helyzete településvezetőként 2016-ban, a TÖOSZ Polgármesternői Tagozat működésének SWOT elemzése 4](#_Toc443968749)

[Nők helyzete településvezetőként 2016-ban 4](#_Toc443968750)

[A TÖOSZ Polgármesternői Tagozat működésének SWOT elemzése 4](#_Toc443968751)

[Miért érdemes a TÖOSZ Polgármesternői Tagozathoz csatlakozni? 7](#_Toc443968752)

[III. Társadalmi felelősségvállalás – CSR az önkormányzatok kezében – helyben az erő 7](#_Toc443968753)

[IV. Hálózati működés – módszertan és ütemezés 10](#_Toc443968754)

[A TÖOSZ Polgármesternői Tagozat szerveződése, felépítése 10](#_Toc443968755)

[Workshopok és helyszíni látogatások az egymástól való tanulás eszközeként 10](#_Toc443968756)

[Hatékonysági hálózatok 10](#_Toc443968757)

[Településvezetési Akadémia Nőknek 11](#_Toc443968758)

[Ütemezés 11](#_Toc443968759)

[Legjobb Gyakorlatok a társadalmi felelősségvállalásban 13](#_Toc443968760)

[Polgármesterek és Felelős Vállalkozók Bálja – jótékonysági rendezvény másképpen 13](#_Toc443968761)

[A kitüntetés és odaítélése 14](#_Toc443968762)

[Az önkormányzati szféra rangos eseményei, kitüntetései eddig 14](#_Toc443968763)

[Kapcsolattartás módszere – online eszközök 15](#_Toc443968764)

[Facebook csoport 15](#_Toc443968765)

[Lev-lista.hu 15](#_Toc443968766)

[V. Források, potenciális pályázatok 17](#_Toc443968767)

[Pályázat a nők szerepét erősítő projektek támogatására 17](#_Toc443968768)

# Bevezető

A TÖOSZ Polgármesternői Tagozat tevékenységi köre más szervezetekhez képest számos előnnyel jár: szakmai szervezet, hiszen a TÖOSZ alapértékei mentén a helyi demokráciáért küzd és ugyanakkor esélyegyenlőségért küzdő szervezet, amely egyesíti magában e terület kreatív technikáinak és módszereinek előnyeit, ami a társadalom szintjén is közvetlenebbül érzékelhető lehet.

Ez azt a lehetőséget teremti meg, hogy a Polgármesternői Tagozat egyszerre foglalkozhasson az önkormányzatiság aktuális problémáival és fejlesztésével és ugyanakkor „női” szervezetként, a nők helyzetének javításáért könnyebben kommunikálható, széles körben is terjeszthető üzeneteket juttasson el a szélesebb közönség felé.

Az itt lefektetett stratégia ezért kétirányú: egyrészt önkormányzati szakmai és szakmapolitikai elemeket másrészt jótékonysági, kommunikációs elemeket tartalmaz, amely a szolidáris és a társadalom számára példát mutató polgármester asszonyok tevékenységét teszi jobban láthatóvá, a nők helyzetét erősítendő.

A kettő közötti kapocs a társadalmi felelősségvállalás, amely számos lehetőséget rejt magában az önkormányzatok és a helyi közösségek számára.

A szakmai tevékenység a MANORKA projekt keretében végrehajtott projektelemek folytatásaként, azok eredményeit használja fel. Számos követendő példát, jó gyakorlatot sikerült megismernünk norvég partnerünknek, a KS-nek hála. E példák hazai hasznosítását és a program továbbfejlesztését szolgálja ez a stratégia terv, végrehajtási ütemtervvel.

# Nők helyzete településvezetőként 2016-ban, a TÖOSZ Polgármesternői Tagozat működésének SWOT elemzése

## Nők helyzete településvezetőként 2016-ban

Magyarországon a közéletben a nők szerepvállalása meglehetősen alacsony. Az önkormányzati választás eredményeképpen minden ötödik polgármester nő. Ha ezt településkategóriák szerint vizsgáljuk, egyértelműen megállapítható, hogy a női polgármesterek aránya fordított arányban nő aszerint, hogy mekkora a település. Minél nagyobb egy település, annál kevesebb a női vezető, így – értelemszerűen – az arányuk a kisebb településeken jelentősebb.

A 2014-es helyi önkormányzati választások eredménye, polgármesterek számokban a nemek szerint:

|  |  |  |  |  |  |
| --- | --- | --- | --- | --- | --- |
| Kategória  | Férfi | % | Nő | % | Összesen |
| Budapest | 23 | 96 | 1 | 4 | 24 |
| Megyei jogú város | 22 | 96 | 1 | 4 | 23 |
| 10 ezer feletti város | 112 | 90 | 12 | 10 | 124 |
| 10 ezer alatti település | 2376 | 79 | 616 | 21 | 2992 |
| Összesen | 2533 | 80 | **630** | 20 | 3163 |

Forrás: ÖNkormányzat c. folyóirat Ismétlők többségben című tanulmány Szerző: Dr. Zongor Gábor, 2014. negyedik negyedév, 6. oldal

Ennél is lényegesen rosszabb a helyzet a megyei önkormányzatoknál, a 2014-es választások vonatkozó számai:

|  |  |  |  |  |
| --- | --- | --- | --- | --- |
| **Megyei Közgyűlés** | **összes tag** | **férfi** | **nő** | **hány % nő** |
| Budapest | 33 | 30 | 3 | 9,09% |
| Baranya | 19 | 16 | 3 | 15,79% |
| Bács-Kiskun | 24 | 21 | 3 | 12,50% |
| Békés | 18 | 18 | 0 | 0,00% |
| Borsod-Abaúj-Zemplén | 29 | 24 | 5 | 17,24% |
| Csongrád | 20 | 18 | 2 | 10,00% |
| Fejér | 20 | 17 | 3 | 15,00% |
| Győr-Moson-Sopron | 21 | 18 | 3 | 14,29% |
| Hajdú-Bihar | 24 | 20 | 4 | 16,67% |
| Heves | 15 | 14 | 1 | 6,67% |
| Jász-Nagykun-Szolnok | 19 | 16 | 3 | 15,79% |
| Komárom-Esztergom | 15 | 15 | 0 | 0,00% |
| Nógrád | 15 | 14 | 1 | 6,67% |
| Pest | 43 | 35 | 8 | 18,60% |
| Somogy | 16 | 16 | 0 | 0,00% |
| Szabolcs-Szatmár-Bereg | 25 | 23 | 2 | 8,00% |
| Tolna | 15 | 14 | 1 | 6,67% |
| Vas | 15 | 15 | 0 | 0,00% |
| Veszprém | 17 | 13 | 4 | 23,53% |
| Zala | 15 | 12 | 3 | 20,00% |
| **Összesen** | **418** | **369** | **49** | **11,72%** |

Forrás: Lüttmerdingné Balla Mónika elemzése

Mivel a hazai uniós források tervezésében, felhasználásában a megyei önkormányzatok jutottak nagyobb szerephez, ezért a nők csekély részvétele a megyei önkormányzatok munkájában a nők esélyeit gyengítik, hogy a fejlesztéspolitikában érdeket érvényesíthessenek.

## A TÖOSZ Polgármesternői Tagozat működésének SWOT elemzése

„A Települési Önkormányzatok Országos Szövetsége (továbbiakban: TÖOSZ) 1989-es megalapítása óta az önkormányzati érdekek következetes védelmén és képviseletén túlmenően fő célkitűzéseként tartja számon az önkormányzatok, a közigazgatás és a társadalom fejlesztését, és az önkormányzati összefogás segítését is. Ennek jegyében egészítette ki a következők szerint a Küldöttgyűlés a szövetség Alapszabályát 2003. március 26-án:

„56/B. A TÖOSZ polgármesternői tagozata a nemek közötti esélyegyenlőség megteremtése céljából létrehozott, a szövetség keretei között nem önálló jogi személyként működő országos érdekképviseleti szerv, melynek alapszabályát – a TÖOSZ alapszabályára is tekintettel – a tagozat közgyűlése állapítja meg. A női tagozat adminisztratív feladatainak ellátásában a TÖOSZ titkársága közreműködik. A tagozat tagságáról a TÖOSZ titkárság nyilvántartást vezet.”

A TÖOSZ Polgármesternői tagozata alapításkor vallott célkitűzéseit ma is fontosnak és követendőnek tartva, így elsősorban a nemek közötti esélyegyenlőség, az egyenlő bánásmód érvényesülésének támogatására hivatott. Tevékenysége során abból indul ki, hogy a magyar társadalom érett arra, hogy a nőkkel és általában a hátrányos helyzetűekkel szembeni előítéletek és társadalmi nézetek megváltoztatására tett kísérletek sikeresek lehetnek. A TÖOSZ Polgármesternői Tagozata tagjai, mint a TÖOSZ -tag önkormányzatok vezetői, közéletben betöltött szerepükkel példát mutatva, szemlélet-formáló szándékkal a nők és a hátrányos helyzetű társadalmi csoportok támogatásáért és az esélyegyenlőséget megvalósító pozitív diszkriminációs akciók sikeréért tevékenykednek, információk terjesztésével, projektek szervezésével, lobby-tevékenységükkel, amelyet a társadalom és a közigazgatás szervezeteivel, valamint nemzetközi szervezetekkel együttműködve valósítanak meg.

A szélsőségektől tartózkodva vezérlő elvként a társadalmi igazságosság, a részvételi demokrácia elvét ismerik el, annak érdekében, hogy a társadalmon belül a hatalom és a javak elosztásában érvényesülhessen az esélyegyenlőség a nemek és a különböző társadalmi csoportok között. A TÖOSZ Polgármesternői Tagozata részt vesz a vonatkozó jogszabályi háttér e célkitűzések szerinti alakításában. A TÖOSZ Polgármesternői Tagozata a TÖOSZ- hoz hasonlóan pártsemleges, tagjai önkéntes alapon szerveződnek a TÖOSZ tagjainak sorából. Tevékenységét mindenkor a jövőre orientáltság, konstruktivitás, konszenzusra törekvés és a tagok közti jogegyenlőség jellemzi.”

A TÖOSZ Polgármesternői Tagozata 2003 óta működik; az alapszabályból származó fent felsorolt elvek mentén.

2016-ban 76 taggal bír a tagozat, miközben összesen 630 polgármesternő dolgozik ma Magyarországon.

A tagozat egyik stratégiai célkitűzése a taglétszám növelése. Ennek legfőbb eszköze a személyes találkozások keretében végrehajtott színvonalas szakmai tevékenység, hiszen ha értelmét látják a települések elsőszámú női vezetői, csatlakozni fognak a programhoz.

Milyen előnyökkel járhat a TÖOSZ Polgármesternői Tagozatához való csatlakozás?

Ehhez nyújt megfelelő alapot a SWOT elemzés:

**Erősségek (Strengths)**

* a tagságot közösségi vezetők alkotják, akik a helyi közösségek által legitimizált, elismert társadalmi vezetők – példaképül szolgálnak a településeken
* összetartó elve a társadalom olyan alapértéke, amely széles körben elismert és támogatott
* a Polgármesternői Tagozat a TÖOSZ-on belül működik, így egy hálózaton belül, működő titkárság támogatását élvezi, amely szervezési kapacitást biztosít – van, aki megírja a pályázatot a jövőbeni projektekhez

**Gyengeségek (Weaknesses)**

* a tagok túlterheltek, mint a legtöbb hazai településvezető, ezért a taglétszám egyelőre alacsony
* a magyar önkormányzatiság helyzete: (sikeres) központosítási kormányzati törekvések
* gyengülő helyi önkormányzati pozíciók: közoktatás „elvesztése”, fejlesztéspolitikában a polarizáció élesedése, finanszírozás átalakulása, feladat-és hatáskörök átrendezése
* esélyegyenlőségi politika érvényesülésének háttérbe szorulása a kormányzaton belül
* hazai források elérhetősége szűkül a projektjeink támogatására ezen a téren

**Lehetőségek (Opportunities)**

* azonos elveket valló, azonos beosztásban levő, azonos felelősséget hordozó emberek közössége, ezért megfelelő koordinációval sikeres tevékenységek lehetőségét hordozza magában a TÖOSZ Polgármesternői Tagozata
* a taglétszám növekedésével megfelelő társadalmi erő keletkezik, akiknek szavára odafigyel a társadalom többi része
* médiában rejlő lehetőségek: egy szakmai szervezet szava hitelesebb, mint egy pusztán női szervezeté (sajnos a mai magyar társadalomban)
* a hazai társadalmi és politikai helyzet miatt erősödni fognak a külföldi donor szervezetek támogató programjai – nagyobb eséllyel pályázunk támogatásra projektjeinkkel

**Kockázatok (Threats)**

* annak veszélye, hogy az esélyegyenlőségért folyó küzdelem a szélsőség felé halad és feminizmus lesz belőle
* az esélyekből kizárjuk a férfiakat, ha az esélyegyenlőségi szerveződésekbe nem engedjük belépni őket – ellentmondásossá váló alapértékek

## Miért érdemes a TÖOSZ Polgármesternői Tagozathoz csatlakozni?

* személyes találkozásra, eszmecserére nyílik lehetőség hasonló beosztásban levő, hasonló elveket valló, hasonló problémákkal küzdőkkel
* lehetőséget nyújt, hogy a nők helyzetének javításáért küzdjünk
* lehetőséget nyújt, hogy az országos médián keresztül juttassunk el üzeneteket a társadalom szélesebb rétegéhez, döntéshozókhoz a különösen aggasztó helyi társadalmi, gazdasági folyamatokról
* a TÖOSZ érdekvédelmi munkájának aktív részeseivé váljunk

# III. Társadalmi felelősségvállalás – CSR az önkormányzatok kezében – helyben az erő

A Vállalati társadalmi felelősségvállalás (Corporate Social Responsibility – CSR) egy vállalat fenntartható kezeléssel kapcsolatos, gazdasági, ökológiai és társadalmi szempontú általános felelősségét írja le. A vállalatok és piacok sokasága a fogalom különböző értelmezéséhez vezet. Általános útmutatóként a Vállalati társadalmi felelősségvállalást az Európai Tanács a következőképpen határozza meg: „A Vállalati társadalmi felelősségvállalás (CSR) alapvető fogalom, amelyet azért alakítottak ki, hogy segítsen a vállalatoknak a társadalmi és ökológiai kérdéseket vállalati tevékenységeikbe és az érdekelt felekkel való viszonyukba integrálni.”[[1]](#footnote-1)

A CSR tudományos és elméleti hátterét most nem elemezve, a TÖOSZ Polgármesternői Tagozatának szempontjából vizsgálódunk csupán.

A nagy előny az önkormányzatok kezében, amit semmifajta központosítási törekvés nem tud legyőzni soha: a helyi ismeret. Egyrészt, a legközelebb álló igazgatási, politikai szint az emberekhez, másrészt a választott képviselők településnagyságtól függően persze – de folyamatosan a helyiek között élnek, közülük kerülnek ki, így ismerik a helyi viszonyokat minden nézőpontból. Ismerik a helyben működő cégeket és vállalkozásokat, azok tevékenységét is; és a vállalkozások társadalmi felelősséggel kapcsolatos stratégia felépítésénél az egyik legfontosabb szereplő a helyi önkormányzat. Az önkormányzat és polgármester, mint a közigazgatás része és az önkormányzat és polgármester, mint közösségi vezető. Közösségi vezetőként pedig azokat az embereket vezeti, akik jórészt a vállalat alkalmazottjai (jó esetben). Minthogy a CSR uniós szinten sincs szabályozva, ezért a vállalkozások szabadon döntenek, hogy az ezzel kapcsolatos stratégiájuk csupán amúgy is kötelezően befizetendő adójuk elköltése valamely jobb célok mentén, vagy hiteles politika, amely valóban környezettudatos vállalattá segíti válni a vállalkozást; amelynek céljaival a helyi emberek, munkavállalóik és a szélesebb társadalom tagjai is egyetértenek, és elismerésnek méltónak tartják azt.

A legtöbb magyar polgármester magas színvonalon a legkülönfélébb módszerekkel tartja a kapcsolatot a helyben működő vállalkozásokkal, és a legkülönfélébb módszereik vannak a vállalkozások és befektetők vonzására, helyiek nagyobb foglalkoztatására.

A TÖOSZ Polgármesternői Tagozata a 2016-2017-es évekre a társadalmi felelősségvállalás lehetőségeit vizsgálva csatlakozik a Legjobb Önkormányzati Gyakorlatok Programjához.

Az egymástól való tanulás céljával szeretné feltérképezni, hogy milyen önkormányzati tevékenységek, programok működnek ma Magyarországon, amely a vállalkozások részéről valamely helyi életmódot javító tevékenység elvégzését eredményezte végül.

A könnyebb összehasonlítás érdekében két kategóriát javaslunk meghirdetni:

* egyes tevékenységek
* komplett programok

A társadalmi felelősségvállalási programokat szélesen értelmezve, bármely vállalati tevékenységgel pályázhat az önkormányzat a vállalkozással karöltve; amely a település lakosságának valamilyen szempontú jobb életfeltételeket biztosít; legyen az akár szebb, élhetőbb és egészségesebb környezet; akár programok támogatása, amely a helyi közösséget támogatja; vagy gyermekeknek, ifjúságnak szóló programok, amely fejlődésüket, szabadidejüknek hasznos eltöltését segíti elő.

A hangsúly az önkormányzat és a vállalkozás együttműködésén van. Külön előny a Polgármesternői Tagozat számára, ha a nők életét könnyíti meg az adott program akár a munka és magánélet egyensúlya támogatásán, akár közösségi életben betöltött szerepük erősödéséről legyen szó.

# Hálózati működés – módszertan és ütemezés

## A TÖOSZ Polgármesternői Tagozat szerveződése, felépítése

A tagozat regionális módon szerveződött alapításkor: a cél az volt, hogy az elnökségben valamennyi régió képviseltesse magát egy – egy polgármesternőn keresztül. Ennek hátránya, hogy az adott régió képviselője túlságosan „távol” van a tagoktól, valószínűleg más megye polgármestereit nem ismeri személyesen. Egy megyén belül viszont általában tudják a polgármesterek, hogy mely településen választottak nőt. Így könnyebb lenne a szervezetépítés, ha egymásnak ajánlhatnák a taggá válást a női vezetők. Cél tehát, hogy minden megyének legyen egy női vezetője is a TÖOSZ megyei tagozatvezetője mellett.

A Polgármesternői Tagozat vezetősége évente egyszer találkozik, amikor áttekintik az elmúlt év eseményeit és döntenek a jövőbeni lehetőségekről. Javasolt a TÖOSZ rendezvényeinek igénybe vétele: a tagság részvételének ösztönzésével egy-egy témában és a TÖOSZ Titkárság szívesen megszervezi kísérőrendezvényként a tagozat megbeszélését.

Lehetőség szerint a TÖOSZ éves küldöttgyűlésével egyidejűleg, évente egyszer kerül sor a TÖOSZ Polgármesternői tagozat közgyűlésére. A vezetőség dönthet úgy is, hogy azt egy másik szakmai konferencia keretében rendezi meg az adott évben.

## Workshopok és helyszíni látogatások az egymástól való tanulás eszközeként

A meghirdetett Legjobb Gyakorlatok Programja keretében választja ki a tagozat vezetősége, hova látogatnak el egy-egy workshop keretében, de legalább két, az ország különböző régiójában fekvő településre utaznak így 2017-ben. Ez azt jelenti, hogy vagy az adott településre vagy a közelben fekvő, nő vezette településen lenne a workshop. Hasonlóan más önkormányzati rendezvényekhez itt is lehetne a működési elv: a polgármester hívja meg a rendezvényt, a tagozat tagjait. A költségeket pedig vagy pályázatból finanszírozzuk, vagy a tagok fizetik a saját étkezésüket, szükség esetén szállásukat.

## Hatékonysági hálózatok

A MANORKA projekt elemeként a norvég önkormányzatok által alkalmazott hatékonysági hálózatok működését tanulmányoztuk és alkalmaztuk az idősellátás és a falvak helyzetének vizsgálatánál.

Korábban szintén a norvég KS példáját vizsgálva négy témában alkalmaztuk a hatékonysági hálózatok módszertanát: háziorvosi ügyeleti rendszer, megújuló energia önkormányzati hasznosítása, szociális programok és közoktatás.

A fentiek értelmében 2016-2017-ben a társadalmi felelősségvállalás önkormányzati lehetőségeit vizsgálja a TÖOSZ Polgármesternői Tagozata, és legalább két ilyen workshopra kerül sor, ahol a legjobbnak ítélt önkormányzati gyakorlatot tekintik meg a hölgyek. Attól függően, hogy ezek a gyakorlatok milyen jellegűek, vagyis hogy mennyire lehet eredményeit számszerűsíteni és mérni; próbál a Tagozat országos programot indítani adatgyűjtés formájában. Az összehasonlítás lehetősége hasznos lenne, hiszen a többiek gyakorlatával szemben képessé válik egy településvezető a saját tevékenységének hatékonysági vizsgálatára.

## Településvezetési Akadémia Nőknek

Mottó: “Jövőkép álom cselekvés nélkül. A cselekvés rémálom jövőkép nélkül.” (Zongor Gábor)

Az Európa Tanács támogatásával 2011-ben adaptálta a TÖOSZ a háromszor három napos Településvezetési Akadémia tréningtípust, amelynek első kísérleti képzései sikerrel zárultak, nagyon jó visszajelzésekkel a TÖOSZ Elnöksége részéről, akik tesztelték a módszert. Annak lényege ugyanis e legújabb modern vezetéselméletek önkormányzati környezetben való bemutatása mellett az egymástól való tanulás, a tapasztalatok megosztása, gyakorlatokon keresztül vezetett önreflexió, ami minden eredményes és hatékony önkormányzati vezetőnek elengedhetetlen a mindennapok harcaiban, leginkább napjainkban, amikor alapvető közigazgatási reform zajlik és állandóan változik a gazdasági és társadalmi környezet.

Számos jó példát láthatunk ennek ellenére nap, mint nap, hogy jó önkormányzati vezetés azonban számos kihívásra hatékony választ tud adni, a legmélyebb válság idején is. A TÖOSZ a norvég önkormányzati szövetség, a KS megalkotta és elindította Polgármester Akadémia elnevezésű program-csomagját, amelynek célja az önkormányzati választott képviselők és köztisztviselők kapacitás-építése különböző eszközökkel, kurzusokkal.

A vezetési akadémiát ezúttal a női vezetők kapacitásépítésére szabjuk.

A költséget a résztvevők önköltségként finanszírozzák; vagy ingyenes, ha bekerül a pályázatba és azt támogatják. (utolsó fejezet)

## Ütemezés

2016 március vége, április eleje: MANORKA projekt esélyegyenlőségi workshop, TÖOSZ Polgármesternői Tagozat vezetőségi ülése, közgyűlése: központi témák: idősellátás (KÖOÉSZ vezette munkacsomag eredményei, tapasztalatai), szociális ellátórendszer átalakítása, gyermekvédelem, ízelítő MANORKA tréningekből.

2016. május: Legjobb Önkormányzati Gyakorlatok programjának meghirdetése, pályázat kiírása

2016. június eleje: TÖOSZ Polgármesternői Tagozat vezetőségi ülés a budapesti Önkormányzati Információs és Koordinációs Központban

2016. szeptember – október - november: Településvezetési Akadémia nőknek indítása a budapesti Önkormányzati Információs és Koordinációs Központban

2016. november: Legjobb Önkormányzati Gyakorlatok döntője, konferenciája, este Polgármesterek és Felelős Vállalkozók Bálja

2016. december: első workshop valamely nyertes jó gyakorlat megtekintésével

2017. március: második workshop valamely nyertes jó gyakorlat megtekintésével

## Legjobb Gyakorlatok a társadalmi felelősségvállalásban

A fentiekkel összhangban a TÖOSZ Polgármesternői Tagozat csatlakozva a Legjobb Önkormányzati Gyakorlatok programjához, javasolja a társadalmi felelősségvállalás témakörének meghirdetését 2016-2017-ben.

További részletek a III. fejezetben.

A TÖOSZ Polgármesternői Tagozata szívesen részt vállal az Irányító Bizottság munkájában és a díjak felajánlásában, odaítélésében a pályázatok elbírálása folyamán – természetesen tekintetbe véve az összeférhetetlenségi szabályokat, ha netán a tagozat tagjai is pályáznak.

## Polgármesterek és Felelős Vállalkozók Bálja – jótékonysági rendezvény másképpen

Rangos rendezvény-sorozatra számos kezdeményezés született Magyarországon a rendszerváltás óta. A polgármesterek pedig valamennyi helyi bálban részt vesznek általában, ezért a cél nem elsősorban a helyi vezetők kikapcsolódásának biztosítása, sokkal inkább munkájuk elismerésére lehetőség valamint kapcsolatépítés az üzleti szférával. Ez a bál lehetőség is egyben, hogy a leginkább elismerésre méltó, helyi társadalom felé leginkább felelősen tevékenykedő vállalkozó munkáját elismerjék a helyi vezetők.

A bálra a polgármesterek kapnak meghívást, vállalkozó csak úgy juthat a rendezvényre, ha a polgármester meghívja.

A bál időpontja a Legjobb Önkormányzati Gyakorlatok versenyének és szakmai konferenciájának estéje. Így a bál méltó ünneplése is egyben ez a legkiválóbb önkormányzati, üzleti együttműködésnek.

A bál szervezője a TÖOSZ Polgármesternői Tagozata a TÖOSZ Titkárság közreműködésével. A bálon adja át a Tagozat elnöke a kitüntetést.

A bál jól illeszthető a TÖOSZ tevékenységeinek sorába is, hiszen a szponzorok szívesen vesznek ilyen jellegű eseményeket együttműködési lehetőségeik közé.

A bál lehetne jótékonysági is, pl. a bevétel felajánlását valamely TÖOSZ település szegénység elleni programjához, ehhez fel kellene ajánlani támogató jegyek vásárlásának lehetőségét. Ugyanakkor a belépési díj nem szabad, hogy az önköltséget jelentősen felülmúlja.

A TÖOSZ Polgármesternői Tagozata minden évben a Legjobb Gyakorlatok Programjának meghirdetésével párhuzamosan egy nagyon egyszerű pályázatot hirdet saját tagjai körében, hogy melyik tag helyi szervezetét támogassuk a bál jótékonysági bevételével. Így amikor a bálon való részvételt hirdetjük, már azt is tudni fogjuk előre, hogy 1-

## A kitüntetés és odaítélése

A kitüntetés elnevezése: Az Év Polgármesternője?

A kitüntetést női polgármesterek kaphatják meg, évente egy kerül átadásra.

Elnyerésének feltételei: sikeres településvezető és egyenlő esélyek biztosítása a településen.

Módszer: IP cím alapján csak a polgármester asszony településéről lehet szavazatokat leadni és a szavazatok/lakosságszám arány alapján az kapja a díjat, aki a legtöbb szavazatot kapja a lakosoktól. (?)

Ha ez a módszer nem kivitelezhető, akkor más, ám jellemzően a lakosoktól érkező visszajelzésen kellene, hogy alapuljon valamely online megoldással. (mint pl. az Év Gyógyszerésze)

## Az önkormányzati szféra rangos eseményei, kitüntetései eddig

A Szféra 1995 óta rendezi meg az ország legnagyobbnak titulált önkormányzati eseményét, és az első díjazottak között szerepelt a TÖOSZ akkori polgármestere, Dióssy László Veszprémi polgármester: polgármesterek, alpolgármesterek és jegyzők randevúztak Veszprémben, Szolnokon, Vácott, Kiskunfélegyházán, Szekszárdon, Szegeden, Hévízen, Budapesten (két ízben is), Szarvason, Gyöngyösön, Hajdúböszörményben, Kecskeméten, Pécsett, Zalaegerszegen, Szombathelyen, Debrecenben, Szolnokon, Tihanyban, Békéscsabán. Eddig a következő polgármesterek kapták meg a díjat: 1997: dr. Magyar Levente (Jászberény), 1998: Dióssy László (Veszprém), 1999: Szita Károly (Kaposvár), 2000: Csabai Lászlóné (Nyíregyháza), 2001: Kósa Lajos (Debrecen), 2002: Babák Mihály (Szarvas), 2003: Vértes Árpád (Hévíz) 2004: Kocsis Imre Antal (Szekszárd) 2005: Ficsór József (Kiskunfélegyháza), 2006: dr. Toller László (Pécs), 2007: dr. Bóka István (Balatonfüred), 2008. dr.Gyimesi Endre (Zalaegerszeg), 2009. Szalay Ferenc (Szolnok), 2010 Borkai Zsolt (Győr), 2011 Habis László (Eger), 2012 Porga Gyula (Veszprém), 2013 dr. Láng Zsolt (Budapest II.), 2014 Székyné dr. Sztrémi Melinda (Salgótarján). 2015-ben Kiss Attila Hajdúböszörmény polgármestere nyerte el a díjat. A rendezvény fő támogatója az OTP Bank Nyrt. Támogató: Porsche Hungária. Gesztor: Megyei Jogú Városok Szövetsége. Helyi támogató: Veolia Zrt.

A felsorolásból is látszik, hogy a díjakat többnyire férfiak kapták, a 10 év alatt csupán kétszer kapott hölgy kitüntetést a polgármesterek közül.

A MÖSZ Polgármesterek Világtalálkozója keretében is rangos díjakat osztanak polgármestereknek, azonban a két évtizede zajló eseményeken egyszer kapott csak hölgy elismerést (Hajasné Banos Márta Kozárd).

A TÖOSZ kitüntetettjei között gyakrabban találunk hölgyeket, azonban ezek a díjak sem egyszerre ismerik el az esélyegyenlőség és a polgármesteri feladatok egyidejű magas szintű ellátását.

## Kapcsolattartás módszere – online eszközök

A modern infókommunikációs eszközök gyors és hatékony kapcsolattartást tesznek lehetővé; azonban jól kell kiválasztani a számtalan lehetőség közül a megfelelőt, támogatást/képzést kell nyújtani a megfelelő használatához, még ha egészen röviden is. Fontos, hogy egyszerű legyen és mindenhonnan elérhető.

Két elég széles körben elterjedt módszert javaslunk:

## Facebook csoport

Előnyei: nem kell új eszközt megismerni; a Facebook elég ismert ehhez; ráadásul egy polgármesternek erősen ajánlott is annak használata – még az esetleges hátrányok mellett is

Hátrányai: nem mindenki használja.

## Lev-lista.hu

Mivel a működésének lényege csupán annyi, hogy a lev-lista.hu –val létrehozott e-mailcímre érkező levelek automatikusan kiküldésre kerülnek a listán szereplő valamennyi e-mail címre.

A szolgáltatás leírásából idézünk:

„Mondjuk adott egy klub, egy baráti társaság, vagy bármilyen csoport, akiknek valamilyen közös ügyes-bajos dolguk van, és a csoport tagjai időről-időre szeretnének a csoport összes többi tagjának levelet küldeni. Ezt tulajdonképpen megoldhatják úgy, hogy mindenki mindenkinek a címét felveszi a saját számítógépén a címlistájába. A korszerű levelezőprogramokban ezt megtehetjük. Akár csoportokba is rendezhetjük a címeket, és az így képzett csoportoknak címezhetjük is a leveleinket. Igen ám, de ehhez a megoldáshoz mindenkinek magának kell létrehoznia és karbantartania a címlistát, ami egy néhány fősnél nagyobb csoport esetén szinte kizárt, hogy megvalósul. Ha új ember csatlakozik a csoporthoz, rögtön mindenkinek hozzá kellene adnia őt a címlistájához, ha távozik valaki a csoportból, mindenkinek magának kellene kitörölnie a megfelelő címet. Ha ez nem történik meg maradéktalanul - márpedig nem történik meg -, akkor lesznek olyan új tagok, akikhez nem jut el egy-egy üzenet, illetve lehetnek olyan kilépett tagok, akik már nem szeretnék kapni a leveleket, mégis kapják. Az is előfordulhat, hogy a csoport tagjai nem is mind ismerik egymást, csak valamilyen közös téma, vagy ügy köti őket össze, ez esetben gyakorlatilag lehetetlen megoldani a problémát az egyéni címlistákkal.

Sokkal egyszerűbbé válik minden, ha a csoportnak van egy közös levelezési címe, ehhez a címhez pedig egy helyen el van tárolva a csoporthoz tartozó címlista. Az erre a címre küldött leveleket pedig automatikusan megkapja a csoport minden tagja. A lev-lista.hu pont ezt valósítja meg. Nem kell hozzá saját kiszolgáló (szerver) gépet üzemeltetned egy drága vagy nehezen telepíthető és bonyolult használatú *'hagyományos'* :-) levelezőlista-kezelő szoftverrel, hanem mindezt megkapod ingyen, gyorsan, könnyedén a lev-lista.hu-n.

Hozz létre a lev-lista.hu-n egy címet, ennek az új levelezőlistának alapértelmezésben Te leszel az egyetlen tagja. Ezután Te, mint a lista *tulajdonos*a, egyrészt állíthatod a lista paramétereit (lásd fent), másrészt felvehetsz rá címeket. De ha úgy állítod be, akkor a lista nevének ismeretében a lev-lista.hu-n más is jelentkezhet a listádra, aki vagy rögtön, vagy a Te engedélyed után bekerül a tagok közé.”

A módszer előnye, hogy nem kell semmi külön eszközt vagy oldalt használni, csak e-maileket küldünk és kapunk. Hátránya, hogy nem annyira interaktív, mint pl. egy Facebook-csoport.

# V. Források, potenciális pályázatok

## Pályázat a nők szerepét erősítő projektek támogatására

A MANORKA projekt folytatásában az esélyegyenlőségi munkát is folytatni szeretnénk. Tekintve, hogy az önkormányzatok alkalmazottjai között nagy számban találunk hölgyeket, ezért az ügyfél oldali erőszak megelőzésével foglalkozó TÖOSZ projektbe is indokolt a Polgármesternői Tagozat nagyobb mértékű bevonása.

**Javaslat:**

1. Forrás: Education and Culture DG: Lifelong Learning Programme [↑](#footnote-ref-1)